May 01,2018
డిజిటల్‌ లావాదేవీలపై డిస్కౌంట్‌!
న్యూఢిల్లీ: దేశంలో నగదు కొరతను నివారించడంతో విఫల మవుతున్న సర్కారు.. నగదు రహిత చెల్లింపులను ప్రోత్సహిం చాలని భావిస్తోంది. ఇందుకోసం మోడీ సర్కారు మరో ఉపాయం పన్నుతోంది. నగదు రహిత డిజిటల్‌ లావాదేవీలను ప్రోత్స హించేందుకు గాను వ్యాపార సంస్థలు, వినియోగదారులకు ప్రోత్సాహకాలు ఇచ్చే అంశాన్ని పరిశీలిస్తోంది. వ్యాపార సంస్థలకు క్యాష్‌బ్యాక్‌, వినియోగదారులకు గరిష్ట చిల్లర ధరలో (ఎంఆర్‌పీ) తగ్గింపు ఇవ్వాలని భావిస్తోంది. ఈ మేరకు రెవెన్యూ శాఖ పలు ప్రతిపాదనలు రూపొందించింది. నగదు రహిత చెల్లింపులు చేసే వినియోగదారులకు ఎంఆర్‌పీ ధరలో తగ్గింపు ఇవ్వనున్నారు. ఈ గరిష్ట మొత్తాన్ని రూ.100లకు పరిమితం చేస్తారు. వ్యాపార సంస్థలకు వాటి టర్నోవర్‌ ఆధారంగా క్యాష్‌బ్యాక్‌ ఇవ్వాలని కేంద్రం భావిస్తోంది. ఈ నెల 4న ఆర్థిక శాఖ మంత్రి అరుణ్‌జైట్లీ అధ్యక్షతన జరిగే జీఎస్టీ కౌన్సిల్‌ ముందు ఈ ప్రతిపాదనను తీసుకురానున్నారు. ఇప్పటికే ఈ అంశంపై ప్రధానమంత్రి ఆఫీసు నిర్వహిం చిన సమావేశంలో విస్తృతంగా చర్చించారు.
మీ స్నేహితులకు రికమెండ్ చెయ్యండి